
Biroul Permanent

al

Camerei  Deputaţilor 

Vă înaintăm, alăturat, raportul asupra propunerii legislative pentru modificarea şi completarea Legii nr. 27/1994 privind impozitele şi taxele locale, modificată şi completată prin OGU nr. 62/1998 cu care comisia noastră a fost sesizată în fond cu adresa Biroului Permanent nr. 395 din 16 decembrie 1999.

	Dan Constantinescu

PREŞEDINTE

RAPORT

asupra propunerii legislative pentru modificarea şi completarea Legii nr. 27/1994 privind impozitele şi taxele locale, modificată şi completată prin OGU nr. 62/1998
In urma examinării propunerii legislative pentru modificarea şi completarea Legii nr. 27/1994 privind impozitele şi taxele locale, modificată şi completată prin OGU nr. 62/1998 în şedinţa din 23 decembrie 1999, comisia a hotărât că aceasta nu poate fi acceptat şi propune Plenului respingerea pentru următoarele motive:

· impozitul pe clădiri este în fapt impozit pe proprietate şi se suportă de cel ce deţine proprietatea;

· impozitul pe clădiri nu afectează capacitatea financiară a plătitorului, acesta fiind deductibil la calculul profitului impozabil;

· impozitul respectiv constituie sursă de finanţare a cheltuielilor bugetelor locale şi este datorat anual indiferent de caracterul sezonier de desfăşurare a activităţi.

În situaţia în care agenţii economici din turism întâmpină greutăţi financiare, aceştia pot să se adreseze Consiliilor locale sau judeţene pentru  reducerea impozitului în conformitate cu prevederile legale care reglementează materia în cauză.

Prezentul proiect de Lege face parte din categoria legilor ordinare.

	 Dan Constantinescu

PREŞEDINTE


Experţi parlamentari:

